„ Svo verð ég að játa að ég sakna þess að utanríkisráðherra hafi ekki haft samband við stjórnvöld í Namibíu til að árétta okkar skuldbindingar í eftirfylgni með þróunarsamvinnuverkefnum okkar þar sem lauk 2010 , en líka samband við Malaví , Úganda , Afganistan og Palestínu . Til að engum dyljist að Ísland vilji halda áfram að sinna af einurð faglegri og kraftmikilli þróunarsamvinnu sem hefur gott orð á sér og hefur haft gríðarleg áhrif á líf venjulegs fólks og möguleika þess til að byggja sér og sínum góða framtíð . “ Þetta segir Rósa Björk Brynjólfsdóttir , þingmaður Vinstri grænna , í stöðuuppfærslu á Facebook í dag . Þingmaðurinn hitti Catherine Gotani Hara , fyrsta kvenforseta þingsins í Malaví , síðastliðinn fimmtudag en hún heimsótti Alþingi ásamt föruneyti , skoðaði Alþingishúsið og átti fund með Steingrími J. Sigfússyni , forseta Alþingis , og hitti síðan utanríkismálanefnd að máli . Í færslu sinni á Facebook segir Rósa Björk að Hara hafi lýst á fundi þeirra styrkleikum og veikleikum samfélagsins í Malaví af mikilli þekkingu og yfirsýn og hvernig þróunarsamvinnuverkefni Íslands þar í landi hafi breytt lífi fólks til hins betra . Auglýsing Mikilvægt að Íslendingar standi við skuldbindingar sínar „ Samstarfslönd Íslands í þróunarsamvinnu eru Malaví og Úganda og áherslulönd Íslands í þróunarsamvinnu eru Afganistan , Mósambík og Palestína . Síðan erum við í svokölluðu svæðasamstarfi í Austur-Afríku í fiskimálum og málefnum hafsins og í Vestur-Afríku að endurnýjanlegri orku með áherslu á jarðhita , “ skrifar Rósa Björk . Hún segir það vera gríðarlega mikilvægt að Íslendingar standi við skuldbindingar sínar og auki hlutfall af þjóðarframleiðslu til þróunarsamvinnu og tryggi að þeir fjármunir renni í áhrifamikla þróunarsamvinnu en ekki í verkefni hér heima sem eigi að fá peninga annars staðar . Það var frábært að hitta Gotani Hara , fyrsta kvenforseta þingsins í Malaví . Gotani lýsti á fundi okkar , styrkleikum og ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .